ཧཱུཾ་སེར་པོ་
ཞུ་བ་ལས་བྱུང་བའི་ཡེ་ཤེས་ཀྱི་ཐབ་ཁ་དོག་སེར་ཞིང་གྲུ་བཞི་བ། མུ་རན་ཁ་ཁྱེར་
དང་བཅས་པ། ཁ་ཁྱེར་ལ་རིན་པོ་ཆེའི་འཕྲེང་བས་བསྐོར་བ། གྲྭ་བཞིར་ཞེས་དང་།
གཡོན་སྤྱི་བླུགས་འཛིན་པ།
སྐུ་མདོག་སེར་པོ་ལས་འོད་ཟེར་སེར་པོ་འཕྲོ་བ་
གསུས་ཁྱིམ་ཆེ་བ། ཞེས་དང་། མེ་ལྷའི་ལྗགས་རྡོ་རྗེའི་རྣམ་པ་ཅན་སེར་པོ་ལ་རཾ་ཡིག་
དང་། ནས། མཚན་པར་གྱུར། ལག་པ་གཉིས་ཁུ་ཚུར་དུ་བྱས་པས་དགང་བླུགས་བཟུང་ལ་མཐེབ་
མཛུབ་གཉིས་རྩེ་སྤྲད་པ་རིན་པོ་ཆེའི་ཁུ་ཚུར་གྱི་ཕྱག་རྒྱས་མར་ཁུ་དབུལ། སྤེལ་ཚིག་ནི། བདག་ཅག་
དཔོན་སློབ་སྦྱིན་བདག་འཁོར་དང་བཅས་པ་རྣམས་ཀྱི་ཚེ་དང་བསོད་ནམས་་
392

མཁའ་འགྲོ་མ་སེངྒེའི་གདོང་བ་ཅན་གྱི་འཕྲིན་ལས་བཞིའི་སྦྱིན་སྲེག་གི་ཆོ་ག་བཞུགས།
དང་། འབྱོར་བ་དང་། གཟི་བརྗིད་དང༌། སྡེ་སྣོད་གསུམ་དང་རྒྱུ་སྡེ་བཞིའི་བཤད་
སྒྲུབ་དང་། བསླབ་གསུམ་རིམ་གཉིས་ཀྱི་ཡོན་ཏན་ཐམས་ཅད་པུཎྚི་ཀུ་རུ་ཨོཾ། ཞེས་
སྦྱར། དམིགས་བསལ་རང་དང་སྦྱིན་བདག་སོགས་ཀྱི་ཚེ་རྒྱས་པ་ལྟ་བུ་ཡིན་ན། རྣལ་འབྱོར་པ་བདག་
གི་ཚེ་པུཎྚི་ཀུ་རུ་ཨོཾ། ཞེས་པ་དང༌། ཆེ་གེ་མོའི་ཚེ་པུཎྚི་ཀུ་རུ་ཨོཾ། ཞེས་པ་ལྟ་བུ་སྐབས་སུ་གང་བབ་
ཁ་བསྒྱུར་ལ། དེ་བཞིན་དུ། ཤེས་རབ། འབྱོར་བ། སྙན་གྲགས། རིགས་རྒྱུད་སོགས་སྦྱོར་ཞིང་རྫས་ཐམས་ཅད་
ལ་སྤེལ་ཚིག་འདི་ཁོ་ནས་ཆོག་ཅིང་སོ་སོར་སྦྱོར་ན་གཞན་ལས་ཤེས་པར་བྱ། འདས་ལྟའི་སྐབས། སྐུ་ལས་
འོད་ཟེར་སེར་པོའི་ཚོགས་འཕྲོ་བར་གྱུར། ཅེས་དང༌། འཕྲིན་ལས་མཛད་པའི་སྐབས། ལྷའི་
ཐུགས་ཀ་ནས་སྤྲོས་པའི་སྐུ་མདོག་རྒྱན་གོས་འོད་ཟེར་སེར་པོ་ཅན་གྱི་ལྷ་མོ་་་
རྣམས་ཀྱི་བུམ་པ་སེར་པོ་བདུད་རྩི་སེར་པོས་གང་བ་ཐོགས་ནས་བསྒྲུབ་བྱ་སེར
****
པོ་ཟླ་བ་སེར་པོ་ལ་གནས་པ་ལ་དབང་བསྐུར་པས་སྲོག་ལུས་དབང་ཀླུང་ཚེ་་་་་་་
བསོད་ཤེས་རབ་སོགས་ལེགས་ཚོགས་ཐམས་ཅད་རྒྱས་ཤིང་བུམ་པ་ནས་རིན་པོ་་་
ཆེའི་ཆར་བབས་པས་དཔལ་འབྱོར་གཟི་བརྗིད་ཕུན་སུམ་ཚོགས་པར་གྱུར། ཅེས་
བརྗོད། གཞན་མ་རྣམས་ཞི་བའི་སྐབས་ལྟར་རོ། །
༈ གཉིས་པ་དབང་ལ་ཐབ་ཀྱི་རྒྱ་དཔངས་དང་མུ་རན་ཁ་ཁྱེར་གྱི་ཚད་ཞི་བ་དང་འདྲ་ཞིང་།
དབྱིབས་ཟླ་གམ་དབུས་སུ་དབང་ལ་པདྨ་དམར་པོ་རྡོ་རྗེས་མཚན་པ་དང༌།
དབང་གི་འགུགས་པ་ལ་པདྨ་
དམར་པོ་རྡོ་རྗེ་ལྕགས་ཀྱུས་མཚན་པ། ཁ་ཁྱེར་ལ་པདྨའི་འཕྲེང་བས་བསྐོར་བ་བྱ་ཞིང་། ཡང་ན་ཐིག་འདི་
ལྟར་བྱ་སྟེ། དབང་ལ་ཤར་ནུབ་ཚངས་ཐིག་སྟེང༌། །དབུས་ནས་ཁྲུ་ཕྱེད་སོར་བཞི་བཞི། །དེ་རྣམས་སུ་ནི་
མཚན་མ་རེ། །ནུབ་ཀྱི་གསུམ་ནི་རིམ་བཞིན་དུ། །དབུས་ཀྱི་ཚད་ཀྱིས་གཡས་གཡོན་དུ། །ཟུར་ཐིག་སྟེང་དུ་བྱ་
རྗེས་རེ། །དེ་རྣམས་སྟེང་དུ་ངོས་ཐིག་གསུམ། །དབུས་ནུབ་ཚད་ཀྱི་ཚངས་ཐིག་སྟེང༌། །སོར་གསུམ་སླར་ཡང་
སོར་རེ་རེ། །དེ་གསུམ་ནས་ནི་ཐིག་སྐུད་གང༌། །བཟུང་ནས་རིམ་བཞིན་ཤར་ཕྱོགས་ནས། །ཟུར་གྱི་བྱ་རྗེས་
393

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
རེག་པར་བསྐོར། །ཐབ་དང་མུ་རན་ཁ་ཁྱེར་དེ། །ཚངས་ཟུར་འཕྲད་མཚམས་མེ་ཐབ་ཀྱི། །དབུས་སུ་སོང་བ་
དགོས་ཕྱིར་རོ། །ཤར་ནུབ་མུ་རན་ཁ་ཁྱེར་རྒྱ། །སོར་བཞི་བཞི་རུ་མཉམ་ཕྱིར་རོ། །ནུབ་ཀྱི་ཕྱོགས་ནས་ནུབ་
ཕྱོགས་སུ། །སོར་མོ་བདུན་ནི་དོར་བ་ནས། །དབུས་ཀྱི་ཚད་ཀྱིས་ཚངས་ཐིག་བཞིའི། །སྟེང་ནས་ཟུར་བཞིར་བྱ་
རྗེས་རེ། །དེ་རྣམས་སྟེང་དུ་ངོས་ཐིག་སྟེ། །ཐབ་ཀྱི་སྟེགས་བུའི་ཐིག་ཡིན་ནོ། །འདི་ལྟར་གདབ་ཚེ་ཟླ་གམ་
བཅད་ཁ་ནུབ་ཏུ་བསྟན་པའི་དབང་དུ་བྱས་སོ། །གང་ལྟར་བྱེད་ཀྱང་ཐབ་ས་དམར་པོ་དང་བདུད་རྩིས་སྦྲན་
པའི་དྲི་དམར་པོས་བྱུགས། མཐའ་སྐོར་དུ་མེ་ཏོག་དམར་པོ་གཅལ་དུ་དགྲམ། ཡམ་ཤིང་ནི་ཤིང་དམར་
པོའམ། ནིམ་པ། ཐང་ཤིང༌། ཤིང་སྐྱུར་བ་མེ་ཏོག་དང་བཅས་པ་གང་རུང་ཚད་སོར་ལྔ། བུད་ཤིང་ཡང་རྒྱུ་
འདི་དང་འདྲ། ཆུ་བཞི་ནི་ཟངས་སོགས་ཀྱི་སྣོད་དུ་མེ་ཏོག་དམར་པོ་དང་དྲི་དམར་པོའི་ཆུ་ལ་ནས། ཏིལ་
ནག ཀུ་ཤ འབྲས་ཡོས། བདུད་རྩི་དང་བཅས་བླུག་པ་སྔ་མ་དང་འདྲ། སྔགས་ཀྱི་མཐར་དབང་ལ་ཧོཿ༔དང་
དགུག་པ་ལ་ཛཿསྦྱར་པ་བདུན་བཟླས་ལ་བརླབས། མཆོད་རྫས་ལ་མེ་ཏོག་དྲི་ཞིམ་པ་དམར་པོ། ལྷ་བཤོས་
དང་གཏོར་མ་འབྲས་བུ་སྐྱུར་མོ་དང་མངར་གསུམ་དང་སྦྱར་པ། གཞན་སྔ་མ་དང་འདྲ། གོས་ཟུང་དམར་པོ།
རྫས་ཆེན་བཅུ་གཉིས་འདྲ་ཞིང༌། དབང་གི་རྫས་ཁྱད་པར་བ་ནི། མེ་ཏོག་དང་འབྲས་བུ་སྐྱུར་མོ། མེ་ཏོག་དྲི་
ཞིམ་པོ་རྣམས་སོ། །དེ་དག་ཀུན་རྒྱ་སྐྱེགས་དང༌། ཙནྡན་དམར་པོ་སོགས་ཀྱིས་མདོག་བསྒྱུར་དགོས། མེ་ནི་
དབང་ལ་སྨད་འཚོང་མ་དང་རྗེ་རིགས་ཀྱི་ཁྱིམ་ནས་བྱུང་བ་དང༌། དགུག་པ་ལ་གར་མཁན་དང་མགྲོན་པོས་
བུས་པའི་མེའོ། །དུས་ནི་ཚེས་བརྒྱད་དམ། གཟའ་སྐར་བཟང་པོའི་ཉིན་ཕྱེད་དམ་དགུང་ཁ་དང་མཚན་ཕྱེད་
ནས་མགོ་བརྩམས། ཁ་ལྟ་ཕྱོགས་ནི་ནུབ། རྒྱན་གོས་དམར་པོ། འདུག་སྟངས་ནི་མཐོ་ཞིང་བདེ་བའི་སྟན་ལ་
རྡོ་རྗེ་སྐྱིལ་ཀྲུང་། བསམ་པ་ནི་ཆགས་པའི་སེམས། ཀུ་ཤ་དང་པོ་གཡོན་ངོས་ནས་འགྲེམས་པའི་ཀུ་ཤ་གཉིས་
དང་སྟེང་ནས་གཡོགས་པའི་རྩེ་མོ་ནུབ་བསྟན། ཐབ་ཀྱི་སྐབས། ཧཱུཾ་དམར་པོ་ལས་ཡེ་ཤེས་ཀྱི་ཐབ་
ཁ་དོག་དམར་ཞིང་ཟླ་གམ་གྱི་དབྱིབས་ཅན་མུ་རན་ཁ་ཁྱེར་དང་བཅས་པ།
394

མཁའ་འགྲོ་མ་སེངྒེའི་གདོང་བ་ཅན་གྱི་འཕྲིན་ལས་བཞིའི་སྦྱིན་སྲེག་གི་ཆོ་ག་བཞུགས།
ཁྱེར་ལ་པདྨའི་ཕྲེང་བས་བསྐོར་བ། གྲྭ་བཞིར་ཞེས་སོགས་དང༌། སྐུ་མདོག་དམར་པོ་
ལས་འོད་ཟེར་དམར་པོ་འཕྲོ་བ། ཞེས་དང༌། མེ་ལྷའི་ལྗགས་རྡོ་རྗེའི་རྣམ་པ་ཅན་
དམར་པོ་ལ་རཾ་ཡིག་དང༌། ཞེས་སོགས་མཐེབ་མཛུབ་གཉིས་རྩེ་སྤྲད་པ་ཟླུམ་པོར་བྱས་པའི་མཛུབ་
མོའི་ཕྱི་ནས་གུང་མོས་དཀྲིས་པའི་པདྨའི་ཁུ་ཚུར་གྱིས་དགང་བླུགས་བཟུང་། སྤེལ་ཚིག་ནི། བདག་ཅག་
ནས། ཇི་ལྟར་འདོད་པའི་དོན་ཐམས་ཅད་ཝ་ཤཾ་ཀུ་རུ་ཧོཿ བསྒྲུབ་བྱ་དམིགས་བསལ་ལ།
རྒྱལ་བོའམ་བློན་པོའམ་སྡེ་དཔོན་ཆེ་གེ་མོ་མ་མ་ཝ་ཤཾ་ཀུ་རུ་ཧོཿ ཞེས་སོགས་གཞན་ལ་
རིགས་འགྲེས་སྦྱོར། འགུག་པ་ལ་ཆེ་གེ་མོ་ཨ་ཀཪྵ་ཡ་ཛཿ ཞེས་སོ། དབང་དང་དྲག་པོ་འདི་གཉིས་ལ།
ཡམ་ཤིང་མར་ཁུ་རྫས་ཁྱད་པར་བ་ལས་རྫས་ཆེན་གཞན་རྣམས་ངེས་པར་མི་དགོས་ཀྱང་འབུལ་ཚེ་ལྷ་སྔགས་
ཁོ་ན་ལས་རྫས་སྔགས་སོ་སོར་མི་དགོས་ཤིང་རྫས་སྔགས་བྱེད་ཚེ་སྦྱོར་ཚུལ་ངེས་པར་ཤེས་དགོས་སོ། །འདས་
ལྷའི་སྐབས། ལྷའི་སྐུ་ལས་འོད་ཟེར་དམར་པོའི་ཚོགས་འཕྲོ་བར་གྱུར། ཅེས་དང་། འཕྲིན་
ལས་མཛད་སྐབས། དེ་ལྟར་བསྲེག་རྫས་རྣམས་ཕུལ་བས་རྗེ་བཙུན་མཁའ་འགྲོ་མ་
ཐུགས་ཤིན་ཏུ་མཉེས་ཏེ། སྐུ་ལས་འོད་ཟེར་དམར་པོ་ཉི་མ་འབུམ་གྱི་གཟི་བརྗིད་
དང་ལྡན་པ། ལྕགས་ཀྱུ་ཞགས་པ་ལྕགས་སྒྲོག་གི་རྣམ་པ་སྲིད་གསུམ་ཁྱབ་པར་
འཕྲོས། དེ་ན་ཡོད་པའི་སེམས་ཅན་ཐམས་ཅད་དང༌། ཁྱད་པར་ལྷ་ཀླུ་མཐུ་བོ་ཆེ་
དང་། རྒྱལ་བློན་སོགས་གང་དབང་དུ་བསྟུ་འདོད་པ་དེ་དག་འོད་ཟེར་གྱི་ལྕགས་
ཀྱུས་སྙིང་ནས་དྲོངས། ཞགས་པས་སྐེ་ནས་བཅིངས། ལྕགས་སྒྲོག་གིས་ཡན་ལག་
བསྡམས། ཟླ་བ་དམར་པོའི་སྟེང་དུ་བཞག་ནས་འོད་ཟེར་དམར་པོའི་ཤུགས་ཀྱིས་
རང་དབང་མེད་པར་བསྐྱོད་དེ་རང་གི་མདུན་དུ་ལྷགས་པ་ལ། ལྷའི་ཐུགས་ཀ་
ནས་སྤྲོས་པའི་ལྷ་མོ་དམར་པོ་བུམ་པ་དམར་པོ་བདུད་རྩི་དམར་པོས་གང་བ་
395

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
ཐོགས་ནས་དབང་བསྐུར་བས། མ་དད་པ་དང་མ་གུས་པ་ལ་སོགས་པའི་སྣང་བ་
ཐམས་ཅད་འགགས་ཤིང་བདག་ཉིད་ཁོ་ན་ཡིད་ལ་བྱེད་ཅིང་། རང་སེམས་དང་
བསྒྲུབ་བྱའི་སེམས་དབྱེར་མེད་དུ་འདྲེས་པར་གྱུར་པར་བསམས་ལ། ཅུང་ཟད་མཉམ་པར་
བཞག གཞན་རྣམས་ཞི་བ་དང་འདྲ།
༈གསུམ་པ་དྲག་པོ་ནི། ས་གཞི་གས་པ་སོགས་ནག་པོ་ལ་དུག་ཁྲག་གིས་བྱུགས།
ཚངས་ཟུར་གྱི་ཐིག་གདབ་ལ། དབུས་ནས་བྱང་གི་ཚངས་སྟེང་དུ་སོར་བཅུ་གཉིས་དང་དྲུག་དྲུག་གི་མཚམས་
སུ་མཚན་མ་བྱས་ཏེ་གྲུ་གསུམ་གྱི་ཐིག་གདབ་ཚེ་གྲུ་གསུམ་གྱི་ངོས་ལ་སོར་ཉི་ཤུ་དང་མུ་རན་ཁ་ཁྱེར་ལ་སོར་་་
གསུམ་རེ་འོང་ངོ་། ། དབུས་ནས་ཚངས་ཕྱོགས་བཞིར་སོར་ཕྱེད་དང་ཉེར་དྲུག་གིས་སྟེགས་བུ་གྲུ་བཞི་བ་བྱ་
ཞིང་། དབུས་སུ་པདྨ་ནག་པོ་ལྟེ་བ་སོར་དོ་འདབ་མ་སོར་བཞི་བྱས་ནས་ལག་ལེན་ལྟར་གདབ་པའི་དབུས་སུ་
ཁྲོ་བོའི་རྡོ་རྗེ་བྲི། མུ་རན་དང་ཁ་ཁྱེར་ལའང་རྡོ་རྗེའི་ཕྲེང་བ་དང་སྟེགས་བུའི་གྲྭ་བཞིར་ཟླ་ཕྱེད་རྡོ་རྗེ་བཀོད།
ས་ནག རོ་ཐལ། བོང་བུ་སོགས་ཀྱི་སྦང་བྱུགས། དྲི་ངན་པ་དང་དྲི་མེད་པའི་མེ་ཏོག་དང་ཕུབ་མ་སོགས་
གཏོར། ཚེར་མ་ཅན་ནམ་རོ་བསྲེག་པའི་འགལ་དུམ་སོགས་ཀྱི་བུད་ཤིང་གྲུ་གསུམ་དུ་བརྩིགས། ཆུ་བཞི་ནི།
རྫ་ཕོར་སོགས་དུམ་བུའི་སྣོད་ནག་པོ་གསུམ་གྱི་ནང་དུ།
བ་དང་བུའི་ཆུ་ཁྲག་དྲི་མི་ཞིམ་པའི་ཆུ་དང་སྦྱར་
པའི་མཆོད་ཡོན་སོགས་དང་། ཉེར་སྤྱོད་ཀྱང་དྲི་ང་བའམ་མེད་པའི་མེ་ཏོག་ནག་པོ་གུ་གུལ་སྤོས་དཀར་ཤ་
ཆེན་བསྲེས་པའི་སྤོས། མི་ཚིལ་སོགས་ཀྱི་ཞག་དང་ཉུང་མར་ཚ་བའི་མར་མེ། འོལ་མོ་སེ་སོགས་ཁྲག་ལ་བཏབ་
པའི་དྲི་ཆབ། རོ་ཁ་ཚ་དང་ཤ་ཁྲག་སོགས་ཀྱི་ཞལ་ཟས། གཞན་ཡང་ཡམ་ཤིང་ནི། ནིམ་པ་སེ་བ་སོགས་ཚེར་
མ་ཅན་གྱི་ཤིང་ངམ་རོ་བསྲེག་པའི་འགལ་
རྗེ་འགལ་དུམ་ལ༴
་ལས་སྲིད་སོར་བཅུ་པ་དབྱིབས་ཟུར་གསུམ་རྩ་རྩེ་རྣོ་བ་དུག་་་
ཁྲག་གིས་བསྐུས་པ། མར་ཁུ་ནི། མིའི་ཞུན་ནམ་དམར་ནག་དུག་ཁྲག་གིས་སྦགས་པ། རྫས་ཁྱད་པར་བ་ནི།
དམིགས་བྱའི་རྐང་རྗེས་ཀྱི་ས་དང་དྲི་མ། ཉུངས་མར་ཚ་བ་དང་། སྐེ་ཚེ། ཤིང་ཚེ། ཡུངས་དཀར། ནིམ་པའི་ལོ་
མ། རོ་ཐལ། རྔ་མོང་གི་སྦང་། སྐྲ་དང༌། ཁྱིམ་བྱའི་ཚིལ། ཚེར་མ། རུས་ཕྱེ་སོགས་ལ་ལན་ཚྭ་བསྲེ་སྟེ་དུག་ཁྲག་
396

མཁའ་འགྲོ་མ་སེངྒེའི་གདོང་བ་ཅན་གྱི་འཕྲིན་ལས་བཞིའི་སྦྱིན་སྲེག་གི་ཆོ་ག་བཞུགས།
གིས་སྔགས། རྫས་ཆེན་གཞན་རྣམས་མི་དགོས། དམར་གཏོར་ཟུར་གསུམ་ཤ་ཁྲག་གིས་བརྒྱན་པ་འདས་མ་
འདས་ཀྱི་ལྷ་ལ་གཉིས་དགོས། རྫས་གདན་རླུང་ཡབ་གོས་ཟུང་སོགས་ནག་པོ། རྡོ་ཐལ་སོགས་ཀྱི་སོ་རྩི་ནག་པོ།
རྫས་རྣམས་གཡས་གཡོན་ཞི་བ་ལས་གོ་ལྡོག་སྟེ་བཤམས།
གཞན་པ
་་ཡང་རྫས་སོགས་བསྲེས་པའི་ཟན་གྱིས་
དགྲའི་གཟུགས་བྱས་པའི་སྙིང་གར་ལིང་ག་ཚུལ་བཞིན་བྲིས་པ་གཞུག་སྟེ་ལྕགས་སླང་དུ་བཅུག སྒྲོལ་ཆས།
ཐུན་རྫས་སོགས་ཡོ་བྱད་ཐམས་ཅད་ཚོགས་པར་བྱས་ལ། རང་ཁ་ལྷོར་ཕྱོགས་པས་སྟན་སྲབ་པའམ་བསྒྲུབ་
བྱའི་གཟུགས་བརྙན་ནམ་ཡང་ན་སྟན་མེད་པ་ལ་ཙོག་པུར་འདུག ཁྲོས་པའི་སེམས་ཀྱིས་རྒྱན་དང་གོས་སྔོན་
པོ་ཁྲག་གམ་ཆུས་གཤེར་བའི་གོས་བགོས་ནས་ལྷའི་རྣལ་འབྱོར་སྔོན་དུ་བཏང༌། མཆོད་རྫས་བྱིན་རླབས་ཀྱི་
སྐབས། བསང་ཆུ་དང་ནང་མཆོད་ལག་པ་གཡོན་པས་གཡོན་སྐོར་གྱིས་འཐོར། རྫས་རྣམས་ཀྱི་མཚན་
ཉིད་དང་མི་ལྡན་པའི་ཉེས་སྐྱོན་ཐམས་ཅད་དག་པར ་བྱ ས་ཏེ ་སྟོང ་པ ར ་གྱུར།
སྟོང་པའི་ངང་ལས་བསྲེག་རྫས་རྣམས་ངོ་བོ་ཡེ་ཤེས་ཀྱི་བདུད་རྩི་ལྔའི་རང་བཞིན་
ཡིན་པ་ལ། རྣམ་པ་དགྲ་བགེགས་བསྒྲལ་བའི་ཤ་རུས་ཀྱི་རི་དང་། ཁྲག་ཞག་གི་རྒྱ་
མཚོ་ཆེན་པོར་གྱུར། ཨོཾ་ཨཱཿཧཱུཾ་གིས་བྱིན་གྱིས་བརླབ་པ་དང༌། མཆོད་ཡོན་བསྒྲུབ་ཚེ་འཁྱིལ་བའི་
སྔགས་བརྒྱ་རྩ་ལ་སོགས་པས་བསྒྲུབ། ཀུ་ཤ་འགྲེམ་པའི་བར་སྔར་བཞིན་སོང་རྗེས། ལྕགས་སླང་དུ་དགྲའི་
ཞག་རྫས་དང་བག་ཕྱེ་བསྲེས་པའི་ལིངྒ་བཅུག་པ་དེ་བཤམས་ལ། བསྐྱེད་དགུག་དབྱེ་བ་སོགས་རྡོ་རྗེ་མཚོན་
ཆ་འབར་བའི་འཁོར་ལོ་ལྟར་བསྒྲལ་བ་བྱས་ཏེ་ལིང་རོ་བསྲེག་རྫས་ལ་བསྲེས་ནས་འཇོག ཐབ་བསྐྱེད་པའི་ཚེ།
སྟོང་པའི་ངང་ལས་ཧཱུཾ་ནག་པོ་ལས་བྱུང་བའི་དྲག་པོའི་ཐབ་ཁ་དོག་ནག་པོ་
དབྱིབས་གྲུ་གསུམ་པ་མུ་རན་ཁ་ཁྱེར་དང་བཅས་པ། ཁ་ཁྱེར་ལ་ཁྲོ་བོའི་རྡོ་རྗེས་
བསྐོར་བ། གྲྭ་བཞིར་ཟླ་ཕྱེད་རྡོ་རྗེས་མཚན་པ། དྭངས་ཤིང་ཐོགས་པ་མེད་པར་
ཅེས་དང་། སྐུ་མདོག་ནག་པོ་ལས་འོད་ཟེར་ནག་པོ་འཕྲོ་བ། ཞེས་དང་། ལྗགས་རྡོ་
གྱུར།
397

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
རྗེ་རྩེ་གཅིག་པ་ནག་པོ་ལ་ཞེས་དང་། དགང་བླུགས་འཛིན་ཚེ་རྡོ་རྗེ་ཁུ་ཚུར་
གཉིས་ཀྱི་མཛུབ་མོ་བསྒྲེངས་པའི་ཁྲོ་བོའི་ཁུ་ཚུར་གྱིས་བཟུང༌། རྫས་འབུལ་ཚེ་མེ་ལྷའི་
སྔགས་དང་། བསྟན་པ་བསྟན་འཛིན་དང་བཅས་པ་ལ་གནོད་ཅིང་བདག་ལ་སྡང་
བའི་དགྲ་བགེགས་ཆེ་གེ་མོ་ལ་སོགས་པ་ཐམས་ཅད་མཱ་ར་ཡ་ཕཊ། ཅེས་སོགས་སྐབས་སུ་
གང་བབ་ཁ་བསྒྱུར། འདས་ལྷའི་སྐབས་ལྷ་བསྐྱེད་པ་མཆོད་བསྟོད་བསྲེག་རྫས་འབུལ་བ་རྣམས་འཇིག་རྟེན་
པའི་མེ་ལྷའི་སྐབས་བཞིན་བྱ་ཞིང་། འཕྲིན་ལས་འཆོལ་བའི་ཚེ། ལྷའི་ཐུགས་ཀ་ནས་ཁྲོ་བོའི་
དམག་དཔུང་དང་། མཚོན་ཆའི་ཚོགས་དཔག་ཏུ་མེད་པ་སྤྲོས། དམིགས་བྱ་གང་
ཡིན་གྱི་དགྲ་བགེགས་ཐམས་ཅད་ལ་ཕོག་པས་ཐལ་བའི་རྡུལ་ཕྲན་བཞིན་དུ་
བརླག་པར་གྱུར་པར་བསམ་མོ། །གཞན་རྣམས་སྔར་བཤད་པ་ལྟར་ཡིན་ལ། མེ་གཞིལ་དགོས་ཚེ་དྲི་ནག་
པའི་ཆུས་གཞིལ་ལ། ཐལ་བ་རྣམས་དགྲ་ཕྱོགས་སུ་རླུང་ལ་བསྐུར་རོ། །དེ་ལྟར་ཐབ་དང་རྫས་སོགས་མ་འབྱོར་
ན་བསམ་གཏན་ཙམ་གྱིས་ཆོ་གའི་རིམ་པ་འདི་ལྟར་བྱར་རུང་ཞིང་། ནང་གི་སྦྱིན་སྲེག་ལ་ཕྱིའི་རྫས་ལ་བརྟེན་
མ་བརྟེན་གཉིས་ཡོད་དེ། དང་པོ་ནི། བཟའ་བཏུང་བདུད་རྩིར་བརླབ་པ་སོགས་ནང་གི